
	1.
	Noteikumu konsolidētā versija
19.1 Ja pedagogs, kuram tarifikācijā ir noteikta darba slodze gadā, izbeidz darba tiesiskās attiecības vai pārtrauc amata pienākumu izpildi (piemēram, atrodas ilgstošā prombūtnē), iestādes vadītājs veic nostrādāto un apmaksāto stundu pārrēķinu par noteikto periodu.
	Iebildums
Ja nostrādāto stundu uzskaite tiek veikta atbilstoši Darba likuma 137.panta pirmajai daļai (skatīt iebildumu pie 40.punkta), tad nevar izveidoties starpība starp nostrādātajām un apmaksātajām stundām.
Darba likums arī neparedz iespēju noteikt darba laiku gada periodā. Saskaņā ar Darba likuma 40.panta otrās daļas septīto punktu darba līgumā ir jānorāda nolīgtais dienas vai nedēļas darba laiks. 
 
Piedāvātā redakcija
-
	Liene Janeka (LIZDA)

	2.
	Noteikumu konsolidētā versija
40. Vispārējās izglītības iestādēs, profesionālās izglītības iestādēs un interešu izglītības iestādēs veic pedagogu darba laika uzskaiti atbilstoši Darba likumā noteiktajam, norādot kopējās tarificētās stundas.
	Iebildums
Punkta tekstā ir pretrunas, jo Darba likuma 137.panta pirmā daļa nosaka: "Darba devējam ir pienākums precīzi uzskaitīt katra darbinieka nostrādātās stundas kopumā, kā arī atsevišķi virsstundas, darbu nakts laikā, nedēļas atpūtas laikā un svētku dienās nostrādātās stundas, kā arī dīkstāves laiku.", bet tarificētās stundas nav nostrādātās stundas, tās ir plānotās stundas, kas ne vienmēr sakrīt ar faktiski nostrādātajām.

